recursal/SuperWikiNEXT-32B huggingface dataset:
தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள சோழகன்பேட்டை கிராமம், கிழக்கு கடற்கரை சாலையில் சுந்தரபாண்டியன்பட்டினத்திற்கு அருகில் அமைந்துள்ளது.
இந்த கிராமமான அஞ்சல் சுட்டு எண் 623 406 ஆகும். இதனருகில் உள்ள அஞ்சலகம் எஸ்.பி.பட்டிணத்தில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் விவசாயம் ஆகும்.
இதன் வருவாய் வட்டத் தலைமையிடமான திருவாடானையிலிருந்து 25 கி.மீ. தொலைவிலும்; தொண்டிக்கு வடக்கே 13 கி.மீ. தொலைவிலும், சுந்தரபாண்டியன்பட்டினத்திற்கு அருகிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது. 
சோழகன் பேட்டை திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.
அருகில் உள்ள கிராமங்கள் பாசிப்பட்டினம், வட்டாணம் (7 கிமீ), சுந்தரபாண்டியன்பட்டினம் தொண்டி, திருவெற்றியூர், நம்புதாளை ஆகும். சோழகன் பேட்டை அருகமைந்த நகரங்கள் தேவகோட்டை காரைக்குடி, இராமன் நாடு மற்றும் பரமக்குடி ஆகும்.
சோழகன் பேட்டை வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது. இக்கிராமத்தில் புகழ் பெற்ற தெய்வமாக சந்தன மாரியம்மன் கோவில் அமைந்துள்ளது. இக்கோவில் பத்து ஊர் கிராமத்தினரால் நிர்வாகிக்கப்படுகின்றது. மாசி மாதம் மஹா சிவராத்திரி அன்று வெகு விமரிசையாக திருவிழா கொண்டாடப்படுகிறது. ஆண்டு தோறும் சேலம் பறவைக்காவடி பிரமாண்டமான முறையில் ஊர்வலம் வருகின்றது. இவ்வூரில் விநாயகர் ஆலயம் கருப்பன் ஆலயம் காமாட்சி சமேத ஏகாம்பரேஸ்வரர் ஆலயம் செபஸ்தியார் திருத்தலம் குரைசி அப்பா தர்கா போன்ற மும்மத வழிபாட்டுத் தலங்களும் உள்ளன. ஜாதி மத பேதமின்றி அனைவரும் ஒற்றுமையாக வாழ்ந்து வருகின்றனர்.
**ஏகாம்ரா கனன்** (*Ekamra Kanan*) இந்தியாவின் ஒடிசா மாநிலம் புவனேசுவரம் நகரத்தில் அமைந்துள்ள ஒரு தாவரவியல் பூங்காவாகும். ஏகாம்ரா கனன் தாவரவியல் பூங்கா என்றும் இப்பூங்கா அழைக்கப்படுகிறது. புவனேசுவரத்திலிருந்து சுமார் 16 கிலோமீட்டர் தொலைவில் அமைந்துள்ள இது மிகப்பெரிய பூங்காவாகவும் நகரத்தின் மிகவும் பிரபலமான சுற்றுலா தலங்களில் ஒன்றாகவும் பெயர் பெற்றுள்ளது.

1985 ஆம் ஆண்டில் நிறுவப்பட்ட ஏகாம்ரா கனன் தாவரவியல் பூங்கா 500 ஏக்கர் நிலப்பரப்பில் பரவியுள்ளது. சுமார் 1050 வகையான கற்றாழை தாவரங்கள் இங்கு நிரம்பியுள்ளன. தோட்டத்தின் முக்கிய நோக்கம் அழியும் நிலையிலுள்ள உயிரினமான கற்றாழைகளை பாதுகாப்பது ஆகும். கற்றாழை தவிர இங்கு பல்வேறு வகையான ரோசாக்கள் மற்றும் பல அரிய வகை மரங்களும் காணப்படுகின்றன. 

தாவரவியல் பூங்கா ஒடிசாவின் ஆராய்ச்சி நிறுவனமான மண்டல தாவர வள மையத்தின் ஒரு பகுதியாகவும் உள்ளது. பூங்கா சரியாகப் பராமரிக்கப்படவில்லை என்றும் அங்குள்ள நீர்வாழ் தோட்டம் களைகளால் நிரம்பியுள்ளது என்றும் இடம் சுத்தமாக இல்லை. என்றும் 2017 ஆம் ஆண்டில், உள்ளூர்வாசிகளும் பார்வையாளர்களும் பூங்காவின் மீது புகார் கூறினர். 2019 ஆம் ஆண்டில் 2 நாள் மலர் கண்காட்சி இங்கு நடத்தப்பட்டது.

மேற்கோள்கள்
-----------

1. ↑  "Sudden fee hike irks Ekamra Kanan visitors" (in en). *The Telegraph (India)*.. பார்த்த நாள்: 16 March 2020.
2. ↑  "Moral police fear shuts Ekamra Kanan" (in en). *The Times of India*.. பார்த்த நாள்: 16 March 2020.
3. 1 2  "Ekamra faces neglect bane" (in en). *The Telegraph (India)*.. பார்த்த நாள்: 16 March 2020.
4. ↑  "#013 - Visit Ekamra Kanan Park - The Regional Plant Resource Centre". *101Bhubaneswar*. 7 February 2016. 16 March 2020 அன்று பார்க்கப்பட்டது.
5. ↑  "2-day flower show begins at Ekamrakanan" (in en). *The Pioneer*.. பார்த்த நாள்: 16 March 2020.
JosephNicephoreNiepce.ogg **யோசெப் நிசிபோர் நியெப்சு** (உதவி·தகவல்) (*Joseph Nicéphore Niépce* - மார்ச் 7, 1765 – யூலை 5, 1833) ஒரு பிரான்சியக் கண்டுபிடிப்பாளர். ஒளிப்படத்தைக் கண்டுபிடித்தவர் என்றவகையிலும், ஒளிப்படவியல் துறையில் முன்னோடி என்ற வகையிலும் இவர் மிகவும் குறிப்பிடத்தக்க ஒருவர். 1820களின் தொடக்கத்தில் உலகின் முதல் சில ஒளிப்படங்களை எடுத்தவர் என்ற வகையிலும் இவர் முக்கியமானவர். இவரது கண்டுபிடிபைப் போலவே இவரும் ஒரு புரட்சியாளர். எனினும், இன்றும் இவர் அதிகம் அறியப்பட்டவராக இல்லை.

வரலாறு
------

 உலகின் மிகப் பழைய ஒளிப்படம். 1825 ஆம் ஆண்டில் நியேப்சுவினால் எடுக்கப்பட்டதாகக் கருதப்படுகிறது. இது ஒரு ஓவியத்தின் படம் ஆகும்.
நியோப்சுவினால் 1826 ஆம் ஆண்டில் எடுக்கப்பட்ட இன்னொரு படம். இது சாளரத்தினூடாகத் தெரியும் ஒரு காட்சி. இயற்கைக் காட்சியொன்றை உள்ளடக்கிய உலகின் முதல் ஒளிப்படம்.
யோசெப் நிசிபோர் 1765 ஆம் ஆண்டு மார்ச் மாதம் 7 ஆம் தேதி சாவோன் எட் லொய்ரேயில் உள்ள சாலோன் சர் சாவோன் என்னும் இடத்தில் பிறந்தார். 1825 ஆம் ஆண்டில், ஒரு மனிதனையும் குதிரையொன்றையும் காட்டும் 17 ஆம் நூற்றாண்டைச் சேர்ந்த ஓவியம் ஒன்றை ஒளிப்படமாக எடுத்ததன் மூலம் இவர் ஒளிப்படமொன்றை எடுத்த உலகின் முதலாவது ஆள் ஆனார். இவரது காலத்தில் ஊசித்துளைப் படப்பெட்டியின் அடிப்படையில் அமைந்த "இருட்டறை" (camera obscura) என அழைக்கப்பட்ட ஒரு வகை இருட்டாக்கப்பட்ட அறையில் ஒரு பக்கத்தில் வெளிக் காட்சிகளின் விம்பத்தை விழச் செய்து அதையொட்டிக் கோடுகளை வரைந்து படங்களை உருவாக்கினர். இவ்வாறு படங்களை வரையும்போது யோசெப் நிசிபோரின் கைகள் உறுதியாக இருந்து உதவாததால், விம்பங்களை நிலையாக இருக்குமாறு செய்வதற்கு வேறு ஏதாவது வழி கண்டுபிடிக்க அவர் விரும்பினார்.

1793 ஆம் ஆண்டளவிலேயே இது தொடர்பான சோதனைகளை அவர் செய்யத் தொடங்கினார். வெள்ளிக் குளோரைடு, நிலக்கீல் போன்ற பல பொருட்களை இச் சோதனைகளுக்கு அவர் பயன்படுத்தினார். இவரது தொடக்ககாலச் சோதனைகளில் குறுகிய நேரம் நிலைத்திருக்கும் விம்பங்களையே பெற முடிந்தது. 1824 ஆம் ஆண்டிலேயே நிலைத்திருக்கக்கூடிய ஒளிப்படத்தை இவர் எடுத்ததாகச் சொல்லப்படுகிறது. 1829 ஆம் ஆண்டு முதல் இவர் லூயிசு டாகுவேரே என்பவருடன் சேர்ந்து ஒளிப்பட வழிமுறைகளை மேம்படுத்தும் முயற்சியில் ஈடுபட்டார். இவர்கள் இருவரும் *பிசோட்டோவகை* எனப்பட்ட ஒளிப்பட முறையொன்றை உருவாக்கினர். இவர்களுடைய கூட்டு 1833 ஆம் ஆண்டில் நியேப்சு இறக்கும்வரை நீடித்தது. எனினும் டாகுவேரே தொடர்ந்தும் சோதனைகளில் ஈடுபட்டு சற்று மாறுபட்ட புதிய முறை ஒன்றை உருவாக்கினார். இதற்கு அவர் தன்னுடைய பெயரைத் தழுவி *டாகுவேரியோவகை* எனப் பெயரிட்டார். இந்தக் கண்டுபிடிப்பை பிரான்சு அரசுக்கு விற்று ஆண்டுதோறும் 6,000 பிராங்குகள் இறக்கும்வரை தனக்கும், நியேப்சுவின் வாரிசுகள் ஆண்டுதோறும் 4000 பிராங்குகள் பெறவும் ஒழுங்கு செய்துகொண்டார். நியேப்சுவின் மகன் தனது தந்தையின் உழைப்பின் பயனை டாகுவேரே அறுவடை செய்வதாகக் குற்றம் சுமத்தினார். உண்மையில் ஒளிப்படத்துறையின் வளர்ச்சியில் நியேப்சுவின் பங்களிப்புக்களுக்காக அவருக்குக் கிடைக்கவேண்டிய பெயர் நீண்ட காலமாக அவருக்குக் கிடைக்கவில்லை. பிற்காலத்தில் வரலாற்றாளர்கள் நியேப்சுவின் பங்களிப்புக்களை வெளிச்சத்துக்குக் கொண்டு வந்தனர்.

2002 ஆம் ஆண்டில் இவர் 1825 ஆம் ஆண்டில் எடுத்ததாகக் கருதப்படும் உலகின் முதல் ஒளிப்படம் கண்டுபிடிக்கப்பட்டது. இது ஒரு ஏலத்தில் 450,000 யூரோக்களுக்கு விற்கப்பட்டது.
**நவோதயா பள்ளி** (*Jawahar Navodaya Vidyalaya*, சுருக்கமாக **JNV**) திறன்வாய்ந்த மாணவர்களுக்குச் சிறப்புக் கல்வி வழங்கும் வண்ணம் இந்திய அரசினால் வடிவமைக்கப்பட்டவையாகும். இஃது இந்தியாவின் மனிதவள மேம்பாட்டு அமைச்சகத்தின் தன்னாட்சி அமைப்பான **நவோதயா வித்யாலய சமிதி**யினால் நடத்தப்படுகிறது. தனியார் நடத்தும் சிறப்புப் பள்ளிகளுக்கு இணையான தரம் கூடியக் கல்வித்திட்டத்தைச் சிற்றூர் சிறார்களும், அவர்களது குடும்ப வருமானம், சமூகநிலை எத்தகையதாக இருப்பினும், பெற்றிடவேண்டும் என்ற குறிக்கோளுடன் இத்திட்டம் உருவாக்கப்பட்டது.

சிறப்புகள்
----------

இப்பள்ளிகள் தமிழகத்தைத் தவிர்த்து நாட்டின் பல இடங்களில் அமைந்துள்ளன. 2010 வரை ஏறத்தாழ 593 பள்ளிகள் நிறுவப்பட்டுள்ளன. மாவட்ட அளவில் நடத்தப்படும் அனைத்திந்திய நுழைவுத்தேர்வு மூலம் தேர்ந்தெடுக்கப்படும் மாணவர்களுக்குப் பல்துறை திறன்களிலும் கல்வி வழங்கப்படுகிறது.

இந்த நவோதயா பள்ளிகள் அந்த அந்த மாவட்ட ஆட்சியரின் நேரடி கண்காணிப்பில் செயல்படுவதுடன், மாவட்டத்தின் மாதிரி பள்ளிகளாகவும் செயல்படும். மாணவ, மாணவிகள் இரு பாலரும் தனித்தனி விடுதிகளில் தங்கிப் பயிலும் நடுவண் இடைநிலைக் கல்வி வாரிய முறையில் பயிற்றுவிக்கப்பட்டு வருகின்றது.

படிப்பில் திறமை வாய்ந்த கிராமப்புற மாணவ, மாணவியருக்கு இலவச கல்வியுடன் உணவு, உடை, உறைவிடம், சீருடை, காலணிகள், புத்தகங்கள், எழுது பொருட்கள், எல்லா பொருட்களும் வழங்குவதுடன் மருத்துவமும் இலவசமாகக் கொடுக்கப்படுகின்றது.

மாணவ, மாணவியர்கள் பொது நுழைவுத் தேர்வு மூலம், அவர்கள் படித்த தாய்மொழியிலே, 6-ஆம் வகுப்பிற்குத் தேர்ந்தெடுக்கப்படுகின்றனர். இந்தப் பள்ளிகளில் இந்தி உள்ளிட்ட மும்மொழித் திட்டத்தில் பயிலும் வாய்ப்புகளும் உண்டு. ஆனால் 10-ஆம் வகுப்பு இறுதித் தேர்வுக்கு இந்தி கட்டாயம் இல்லை.

இந்தப் பள்ளிகளில் 6-ஆம் வகுப்பு முதல் 12-ஆம் வகுப்பு வரை ஒவ்வொரு வகுப்பிலும் 40 மாணவர் கொண்ட 2 பிரிவுகளாக, வகுப்பிற்கு 80 மாணவ, மாணவியர் பயில்கின்றனர். இவர்களில் 33% மகளிர், தாழ்த்தப்பட்டோர் 15%, மலைசாதியினர் 7.5% ஆகும். இது போன்று கிராமப்புற மாணவ, மாணவியர் 75%, இதர பிரிவினர் 24% மாணவ, மாணவிகளாக இந்தப் பள்ளிகளில் சேர்த்துக் கொள்ளப்படுவார்கள்.

வரலாறு
------

கிராமப்புற மாணவர்களிடையே ஆட்சித்திறனை வளர்த்தெடுக்கும் விதமாக நரசிம்ம ராவ் முனைப்பால் இத்திட்டம் வடிவமைக்கப்பட்டு ராஜிவ் காந்தி பிரதமராக இருந்தபோது 1985-ஆம் ஆண்டு முதலில் நிறுவப்பட்டது. துவக்கத்தில் *நவோதயா வித்யாலயங்கள்* என்று பெயர்சூட்டப்பட்டிருந்த இப்பள்ளிகளுக்கு பின்னர் *ஜவஹர் நவோதயா வித்யாலயங்கள்*  என ஜவகர்லால் நேருவின் நூற்றாண்டு பிறந்தவிழாக் கொண்டாட்டங்களின் போது மறுபெயரிடப்பட்டது.

மேற்கோள்கள்
-----------

1. ↑  நவோதயா பள்ளிகள் என்றால் என்ன?
2. ↑  நவோதயா பள்ளிகள்.. சாதக, பாதகங்கள் என்னென்ன?
3. ↑  பி.வி.நரசிம்ம ராவ் நடுவண் அமைச்சில் மனிதவளத்துறை அமைச்சராக பணிபுரிந்து வந்தார் 
நம்பிக்கை தரும் பள்ளிகள் - பிசினசு டுடே கட்டுரை

வெளியிணைப்புகள்
---------------

* நவோதயா பள்ளிக்கூடங்கள் அலுவல்முறை இணையதளம் பரணிடப்பட்டது 2013-03-30 at the வந்தவழி இயந்திரம்
* Bigg Boss 14 Watch Online பரணிடப்பட்டது 2020-09-19 at the வந்தவழி இயந்திரம்
**செம்முக மந்தி** (அல்லது செம்முகக் குரங்கு) (*Rhesus macaque*, *Macaca mulatta*, அல்லது *Rhesus monkey*), என்பது உலகின் பழமையான குரங்கு வகைகளில் ஒன்று. இவற்றின் பரந்த பரம்பல் அடிப்படையில், அச்சுறுத்தலுக்கு உள்ளாகி இருக்கும் உயிரினங்களின் சிவப்புப் பட்டியலில் தீவாய்ப்புக் கவலை குறைந்த இனமாக அடையாளம் காணப்பட்டுள்ளது. தெற்காசியா, மத்திய ஆசியா மற்றும் தென்கிழக்கு ஆசியா ஆகிய பகுதிகளில், புல்வெளி, வறண்ட மற்றும் காட்டுப் பகுதிகளில் வாழ்கின்றன. அத்துடன் மனிதக் குடியேற்றங்களுக்கு நெருக்கமான இடங்களில் வசிக்கின்றன.

இலக்கியத்தில்
-------------

பனிவரை நிவந்த பாசிலைப் பலவின்
கனிகவர்ந் துண்ட கருவிரற் கடுவன்
செம்முக மந்தியொடு சிறந்துசேண் விளங்கி
மழைமிசை யறியா மால்வரை யடுக்கத்துக்
(புறநானூறு 200)

கடுந்தெறல் இராமன் உடன்புணர் சீதையை
வலித்தகை அரக்கன் வௌவிய ஞான்றை
நிலஞ்சேர் மதரணி கண்ட குரங்கின்
செம்முகப் பெருங்கிளை இழைப்பொலிந்தாஅங்கு
அறாஅ அருநகை இனிது பெற்றிகுமே
(புறநானூறு பாடல் 378) 

கடுவன் 
முறியார் பெருங்கிளை அறிதல் அஞ்சிக் 
கறிவளர் அடுக்கத்தில் களவினில் புணர்ந்த 
செம்முக மந்தி செல்குறி கருங்கால் 
பொன்இணர் வேங்கைப் பூஞ்சினை
(நற்றிணை 151)

ஆடு மகள் நடந்த கொடும் புரி நோன் கயிற்று
அதவத் தீம் கனி அன்ன செம் முகத்
துய்த் தலை மந்தி வன் பறழ் தூங்க
(நற்றிணை 95)

வட்டக் கழங்கில் தாஅய்த் துய்த்தலைச்
செம்முக மந்தி ஆடும்
(அகநானூறு 241)

கருவிரற் செம்முக வெண்பற்சூன் மந்தி
பருவிரலாற் பைஞ்சுனைநீர் தூஉய்ப்-பெருவரைமேற்
றேன்றேவர்க் கொக்கு மலைநாட! வாரலோ
வான்றேவர் கொட்கும் வழி
(திணைமாலை நூற்றைம்பது)

சேற்றயல் மிளிர்வன கயலிள வாளை செருச்செய வோர்ப்பன செம்முக மந்தி
ஏற்றையொ டுழிதரும் எழில்திகழ் சாரல் இடைச்சுர மேவிய இவர்வண மென்னே. 
(சம்பந்தர், முதல் திருமுறை)

கைம்மகவேந்திக் கடுவனொடு ஊடிக்கழைபாய் வான்
செம்முக மந்தி கருவரையேறுஞ் சிராப்பள்ளி
(சம்பந்தர், திருமுறை)

மேற்கோள்கள்
-----------

1. ↑  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 163. ISBN 0-801-88221-4. .
2. 1 2  Timmins, R. J. Richardson, M. Chhangani, A. Yongcheng, L. (2008). "Macaca mulatta". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2010.4*. பன்னாட்டு இயற்கைப் பாதுகாப்புச் சங்கம்.CS1 maint: multiple names: authors list (link)
**யோசப் பரராஜசிங்கம்** (நவம்பர் 26, 1934 - டிசம்பர் 24, 2005) என்பவர், இலங்கை, மட்டக்களப்பு பகுதியைச் சார்ந்த முக்கிய தமிழ் தலைவர்களில் ஒருவராக விளங்கியவர். இவர் டிசம்பர் 24, 2005 அன்று படுகொலை செய்யப்பட்டார். தமிழ் தேசியக் கூட்டமைப்பின் உருவாக்கத்திற்கு முன்னின்று உழைத்த தலைவர்களுள் இவரும் ஒருவர். தமிழ்த் தேசிய விடுதலைக்காக அறவழியில் போராடிய அன்னாருக்கு தமிழீழ விடுதலைப் புலிகளின் தலைவரால் மாமனிதர் விருது வழங்கப்பட்டது. 
மட்டக்களப்பு தேவாலயத்தில் நடந்த நத்தார் நள்ளிரவு திருப்பலிப் பூசையின் போது அடையாளம் தெரியாத துப்பாக்கிதாரிகளால் பரராஜசிங்கம் சுடப்பட்டார். 
ஜோசப் பரராஜசிங்கத்துக்கு மரணிக்கும்போது வயது 71. மூன்று ஆண்கள் மற்றும் ஒரு பெண் என நான்கு பிள்ளைகள் இவருக்கு; இவரது ஒருமகன் சிறுவயதிலேயே காலமாகிவிட்டார்.

அறுபதுகளில் தமிழரசுக் கட்சி மூலம் அரசியலுக்கு நுழைந்த இவர், தான் பத்திரிகையாளராக பணியாற்றிய காலத்தில் தனது மனைவியார் பெயரில் (சுகுணம் ஜோசப்) கட்டுரைகளை எழுதிவந்தார். மட்டக்களப்பு மாவட்டத்தின் பிரச்சினைகளை வெளிக்கொணர இவர் எழுதிய கட்டுரைகள் பல அப்பகுதியில் மிகவும் பிரசித்தமானவை.மட்டக்களப்பு மாவட்டத்தில் பத்திரிகையாளர் அமைப்பு ஒன்றை ஏற்படுத்துவதிலும் முன்னின்றவர் இவர். அந்த அமைப்பின் ஆரம்பத் தலைவரும் இவரே.

1989இல் பல தமிழ் அமைப்புகள் சேர்ந்து தமிழர் விடுதலைக் கூட்டணியின் பட்டியலில் தேர்தலில் போட்டியிட்ட சமயம் இவரும் அந்தப் பட்டியலில் இடம்பெற்றார். ஆயினும் அப்போது அவர் அந்த தேர்தலில் தேர்ந்தெடுக்கப்படவில்லை.

இருந்தபோதிலும் தமிழர் விடுதலைக் கூட்டணியின் அப்போதைய மட்டக்களப்பு நாடாளுமன்ற உறுப்பினர்களில் ஒருவரான சாம் தம்பிமுத்து, கொழும்பில் கனடியத் தூதரகத்துக்கு முன்பாக வைத்து தனது மனைவியார் கலா தம்பிமுத்து சகிதம் சுட்டுக்கொல்லப்படவே, அந்த இடத்து நாடாளுமன்ற உறுப்பினராக ஜோசப் நியமிக்கப்பட்டார்.

அதனை அடுத்த தேர்தல்களில் ஜோசப் வெற்றி பெற்று நாடாளுமன்ற உறுப்பினராகத் தொடர்ந்த போதிலும், வடக்கு கிழக்கில் ஏற்பட்ட அரசியல் நிகழ்வுகள் காரணமாக கடந்த பொதுத் தேர்தலில் அவர் தோல்வியடைய நேர்ந்தது. ஆயினும் தமிழ் தேசியக் கூட்டமைப்பின் (தமிழரசுக்கட்சி) சார்பில் தேசியப் பட்டியல் மூலமான உறுப்பினராக அவர் நாடாளுமன்றத்துக்கு நியமிக்கப்பட்டிருந்தார்.

இவற்றையும் பார்க்க
------------------

* யோசப் பரராஜசிங்கம் படுகொலை

வெளி இணைப்புகள்
---------------

* பரராஜசிங்கம் வாழ்க்கைக் குறிப்பு-பி.பி.சி செய்தி
**ஜவஹர்லால் நேரு கோளரங்கம்** (Nehru Planetarium) இந்தியாவின் முதல் பிரதமர் ஜவகர்லால் நேருவின் நினைவாகப் பெயரிடப்பட்ட இந்தியாவில் உள்ள ஐந்து கோளரங்கங்கள் ஆகும். இவை மும்பை, புது தில்லி, புனே மற்றும் பெங்களூரில் அமைந்துள்ளன. மேலும் நேரு பிறந்த அலகாபாத்தில் ஜவஹர் கோளரங்கம் உள்ளது.

அமைவிடங்கள்
-----------

புது தில்லியில் உள்ள நேரு கோளரங்கம், இந்தியாவின் முதல் பிரதமர் ஜவஹர்லால் நேருவின் அதிகாரப்பூர்வ இல்லமாகவும், தற்போது அவரது நினைவாக தற்போது அருங்காட்சியகமாகவும், நேரு அருங்காட்சியகமும் கோளகமும் என அதிகாரப்பூர்வமாக அறியப்படும் இது தீன் மூர்த்தி பவன் மைதானத்தில் அமைந்துள்ளது.

மும்பையில் உள்ள கோளரங்கம் முன்னாள் பிரதம மந்திரி திருமதி இந்திரா காந்தி அவர்களால் பிப்ரவரி 6 1984 ஆம் ஆண்டு நிறுவப்பட்டது. இந்திய வின்வெளி ஆராய்ச்சியாளரான ராகேஷ் சர்மாவை விண்வெளிக்கு எடுத்துச் சென்ற சோயுஸ் டி-10 இந்த இடத்தின் முக்கிய ஈர்ப்புகளில் ஒன்றாகும். மேலும் அவரது விண்வெளி உடையும் இங்கு வைக்கப்பட்டுள்ளது.

சிறப்பு
-------

ஜவகர்லால் நேரு கோளரங்கதில் உள்ள விண்வெளி திரையரங்கம் ஒவ்வொரு வருடமும் 20 லச்சத்திற்கும் மேற்பட்ட மக்கள் பார்க்கக்கூடிய ஒரு புகழ்வாய்ந்த இடமாகும். கோள்கள், விண்மின்கள், பற்றிய செய்திகளை புகைப்படங்கள், ஓவியங்கள், குண்சித்திர கதாபாத்திரங்கள், கணினி உருவ பொம்மைகள் மூலம் சிறப்பு ஒலி, ஒளி வடிவமைப்புடன் காண்பிக்கப்படுகிறது. மீண்டும் 2016 செப்டம்பர் மாதம் 11கோடி செலவில் புதுப்பிக்கப்பட்டு திறக்கப்பட்டது. இங்கு உள்ள பெரிய படம் காட்டிமூலம் 2 மில்லியன் நட்சதிரங்கள் வரை காணமுடியும்.

மேற்கோள்கள்
-----------

1. ↑  "Features" on *Press Information Bureau of India*
2. ↑  "Nehru Planetarium ready to receive the Queen's Baton". *தி இந்து*. 30 September 2010. Archived from the original on 12 அக்டோபர் 2010. .
3. ↑  "Nehru Planetarium all set for the eclipse [". *தி இந்து*. 22 July 2009. Archived from the original on 26 ஜூலை 2009. .
4. ↑  "Children throng Nehru Planetarium for glimpse of eclipse". *தி டைம்ஸ் ஆஃப் இந்தியா*. 16 January 2010. Archived from the original on 2011-08-11. .

புகைப்படங்கள்
-------------

* நுழைவு வாயில் கல்நுழைவு வாயில் கல்
* நுழைவு வாயில் சுவர்நுழைவு வாயில் சுவர்
* நுழைவு வாயில்நுழைவு வாயில்
* 
* விண்வெளியில் பறந்த முதல் இந்தியரான ராகேஷ் சர்மா இருந்த விண்வெளி கலன் மாதிரிவிண்வெளியில் பறந்த முதல் இந்தியரான ராகேஷ் சர்மா இருந்த விண்வெளி கலன் மாதிரி
* 
* பிரதான கோளரங்கம்பிரதான கோளரங்கம்
* கோளரங்கத்தில் சில பார்வையாளர்கள்கோளரங்கத்தில் சில பார்வையாளர்கள்
* 
* ரவிஷ் மல்ஹோத்ரா பயன்படுத்திய விண்வெளி ஆடை ரவிஷ் மல்ஹோத்ரா பயன்படுத்திய விண்வெளி ஆடை

இதனையும் காண்க
--------------

* சுவாமி விவேகானந்தா கோளரங்கம்

வெளி இணைப்புகள்
---------------

விக்கிமீடியா பொதுவகத்தில்,  
 ***ஜவஹர்லால் நேரு கோளரங்கம்***   
என்பதின் ஊடகங்கள் உள்ளன. 

* Nehru Planetarium, Bangalore
* Nehru Planetarium, Mumbai
* Nehru Planetarium, New Delhi
|  |
| --- |
| 
**இக் கட்டுரை  மேலைநாட்டுக் கட்டிடக்கலை வரலாற்றுத் தொடரின் ஒரு பகுதியாகும்.** |
| புதியகற்காலக் கட்டிடக்கலை |
| பண்டை எகிப்தியக் கட்டிடக்கலை |
| சுமேரியக் கட்டிடக்கலை |
| செந்நெறிக்காலக் கட்டிடக்கலை |
| பண்டைக் கிரேக்கக் கட்டிடக்கலை |
| பண்டை உரோமன் கட்டிடக்கலை |
| மத்தியகாலக் கட்டிடக்கலை |
| பைசண்டைன் கட்டிடக்கலை |
| ரோமனெஸ்க் கட்டிடக்கலை |
| கோதிக் கட்டிடக்கலை |
| மறுமலர்ச்சிக் கட்டிடக்கலை |
| பரோக் கட்டிடக்கலை |
| புதியசெந்நெறிக்காலக் கட்டிடக்கலை |
| நவீன கட்டிடக்கலை |
| Postmodern architecture |
| Critical Regionalism |
|  |
| தொடர்பான கட்டுரைகள் |
|  |
| கட்டத்தைத் தொகுக்கவும் |

15 ஆம் நூற்றாண்டில் தோன்றி ஐரோப்பாவில் பரவிய மறுமலர்ச்சிப் பண்பாடு சார்ந்த கட்டிடக்கலையே **மறுமலர்ச்சிக் கட்டிடக்கலை** (*Renaissance architecture*) எனப்படுகின்றது. ரோமப் பேரரசுக் காலத்தில் நிலவிய பண்பாட்டு அம்சங்கள் மீண்டும் புழக்கத்துக்கு வந்தமையையே இது குறிக்கின்றது.

சிறப்பியல்புகள்
---------------

இப்பாணியில் பகுத்தறிவுக்கு ஒத்த தெளிவும், ஒழுங்கமைவும் கொண்ட உறுப்புக்கள் எளிமையான கணித அளவுவிகிதப்படி (*proportions*) அமைந்திருந்ததோடு, ரோமக் கட்டிடக்கலையின் உணர்வுபூர்வமான மீள் உருவாக்கமாகவும் இது அமைந்தது. இதற்கு முந்திய, கல் வேலைப்பாடுகளும், ஒழுங்கற்ற முக்கோணக் கூரை முகப்புகளும் அமைந்த பாணிகளுடன் ஒப்பிடுகையில், தூண்களையும், சமச்சீரான (*symmetry*) வடிவத்தையும் கொண்ட எளிமையான கட்டிடங்களை இப்பாணி வழங்கியது. செந்நெறிக்காலப் பாணித் தூண்களும், வடிவவியல் ரீதியில் சிறப்பாக அமைந்த வடிவமைப்புகளும், அரைக் கோள வடிவக் குவிமாடங்களும் மறுமலர்ச்சிக் கட்டிடக்கலையின் சிறப்பியல்புகளாகும்.

இத்தாலிய மறுமலர்ச்சிப் பாணி
---------------------------

குவிமாடத்துடனும், மணிக் கோபுரத்துடனும் கூடிய டுவோமோவின் (*Duomo*) பக்கத் தோற்றம்.
இந்த இயக்கம் 15 ஆம் நூற்றாண்டின் ஆரம்பத்தில் புளோரன்ஸிலும், மத்திய இத்தாலியிலும், மனிதத்துவத்தின் (Humanism) ஒரு வெளிப்பாடாக ஆரம்பமாகியது. இத்தாலியில் நான்கு விதமான மறுமலர்ச்சிப் பாணிகளை அடையாளம் காணக்கூடியதாக உள்ளது:

1. லியோன் பட்டிஸ்டா அல்பர்ட்டி (*Leone Battista Alberti*) மற்றும் பிலிப்போ புரூணலெஸ்கி (*Filippo Brunelleschi*) ஆகியோரின் ஆரம்பகால மறுமலர்ச்சி,
2. டொனாட்டோ பிரமண்டே (*Donato Bramante*) மற்றும் ராபேல் (*Raphael*) என்போரின் உயர் மறுமலர்ச்சி,
3. மைக்கலாஞ்சலோ, கியூலியோ ரொமானோ, அண்ட்ரியா பல்லாடியோ போன்றோரின் ஆக்கங்களில் காணப்பட்ட பல்வேறுபட்ட செயற்பாங்குகள் சார்ந்த (*Mannerist*) போக்குகள், மற்றும்
4. கியான் லொரென்சோ பெர்னினி என்பவரின் ஒருவித பரோக் பாணி.

மறுமலர்ச்சிப் பாணியானது இத்தாலியிலிருந்து பிரான்ஸ், ஸ்பெயின், போர்த்துக்கல், இங்கிலாந்து, ஜெர்மனி, போலந்து, சுவீடன் ஆகிய நாடுகளுக்கும் பரவிய போது, இப்பாணி அதன் முழு வடிவத்தில் வெளிப்பட்டது. எனினும் அந்தந்த நாடுகளின், உள்ளூர் மரபுகளையும், காலநிலைகளையும் கவனத்திற்கு எடுத்தே கட்டிடங்களைக் கட்டவேண்டி இருந்தது. காலப்போக்கில் இப்பாணியின் பல்வேறு கட்டங்களைத் தனிக் கட்டிடங்களில் தெளிவாக அடையாளம் கண்டுகொள்ள முடியாதபடி ஆகிவிட்டது. வெளிநாடுகளில் கூடிய அளவுக்கு இத்தாலிய மறுமலர்ச்சியைத் தழுவியது போலந்து நாட்டில் வளர்ச்சியடைந்த மறுமலர்ச்சிப் பாணியாகும்.

குறிப்பிடத்தக்க மறுமலர்ச்சிக் கட்டிடங்கள்
-----------------------------------------

இவற்றையும் பார்க்கவும்
----------------------

* கட்டிடக்கலைப் பாணி
* மறுமலர்ச்சி
**கட்டையத் தேவர் (எ) குமார முத்து விஜய ரகுநாத சேதுபதி** (கி.பி. 1728 - 1735) என்பவர் இராமநாதபுரம் சமஸ்தான மன்னராவார். இவர் பவானி சங்கர சேதுபதி மன்னரைப் போரில் தோற்கடித்து சேதுபதி மன்னரானார். இவர் மறைந்த சுந்தரேஸ்வர சேதுபதியின் சகோதரர் ஆவார்.

பதவியைக் கைப்பற்றுதல்
---------------------

பவானி சங்கர சேதுபதி இராமநாதபுரத்தின் ஆட்சியைக் கைப்பற்ற தஞ்சை மராட்டிய மன்னர் உதவினார். அவரது உதவிக்கு கைமாறாக பவானி சங்கர சேதுபதி அளித்த வாக்கின்படி சேதுநாட்டின் வடபகுதியான பட்டுக்கோட்டை சீமையை தஞ்சை மன்னருக்கு அளிக்கவில்லை என்ற கோபத்தில் இருந்தார். இதை தனக்கு சாதகமாக பயன்படுத்திக்கொண்ட கட்டையத்தேவர் தஞ்சை மன்னரை அணுகி அவரின் உதவிபெற்று படையெடுத்து வந்து பவானி சங்கர சேதுபதியைத் தோற்கடித்து, குமாரமுத்து விஜயரகுநாத சேதுபதி என்ற பெயருடன் 1728ல் சேதுநாட்டின் மன்னர் ஆனார்.

நாட்டுப் பிரிவினை
-----------------

தஞ்சை மன்னருக்கு அளித்த வாக்கின்படி அரது உதவிக்கு கைமாறாக பட்டுக்கோட்டை சீமைப்பகுதியை குமார முத்து விஜய ரகுநாத சேதுபதி அளித்தார். மீதமுள்ள சேதுநாடும் இருபகுதிகளாகப் பிரிக்கப்பட்டு போரில் தனக்கு உதவிய சசிவர்ணத் தேவருக்கு வைகை ஆற்றின் வடகரைக்கும் பிரான்மலைக்கும் இடைப்பட்ட பகுதியை சின்ன மறவர் சீமை என்ற பெயருடன் பிரித்துக் கொடுக்கப்பட்டது.

மேற்கோள்கள்
-----------

1. ↑  டாக்டர் எஸ்.எம்.கமால் (1997). "சீர்மிகு சிவகங்கைச் சீமை". *நூல்*. பசும்பொன் மாவட்ட கலை, இலக்கிய வரலாற்று ஆய்வு மையம்,. p. 223. 28 சூன் 2019 அன்று பார்க்கப்பட்டது.CS1 maint: extra punctuation (link)
2. ↑  எஸ். எம். கமால் (2003). "சேதுபதி மன்னர் வரலாறு/IV. கட்டையத் தேவர் (எ) குமார முத்து விஜய ரகுநாத சேதுபதி". *நூல்*. சர்மிளா பதிப்பகம். pp. 55–57. 21 சூன் 2019 அன்று பார்க்கப்பட்டது.
கொம்புடன் கூடிய இலங்கை நரியின் மண்டை ஓடு
**நரிக்கொம்பு (گیدڑ سنگھی )** நரிகளின் தலையில் சிறு கொம்பு போல வளர்ந்துள்ள எலும்பு ஆகும். இது எப்போதாவது தங்க நரிகளின் மண்டையில் வளரக்கூடியது.[] இது தெற்காசியாவில் மந்திர சக்திகளுடன் தொடர்புடையது. இந்த கொம்பு வழக்கமாக அரை அங்குல நீளம் கொண்டது மற்றும் ரோமங்களால் மறைக்கப்படுகிறது.

1800 களில், இலங்கையின் பூர்வீகவாசிகள் இந்த எலும்புகளின் வளர்ச்சியை *நாரிக்-காம்பூ* என்று அழைத்தனர், மேலும் தமிழ் மற்றும் சிங்கள மக்கள் பாரம்பரியமாக இது ஒரு சக்திவாய்ந்த உறுப்பு தாயத்து என்று நம்புகிறார்கள், இதை அணிந்தால் அணிபவரின் அனைத்து விருப்பங்களும் நடைபெறும் மற்றும் இழந்தால் அதன் உரிமையாளருக்கு அதன் சொந்த விருப்பப்படி மீண்டும் தோன்றும். சில சிங்களவர்கள் இந்த கொம்பு வைத்திருப்பவருக்கு எந்த வழக்கிலும் பாதிப்பை ஏற்படுத்த முடியாது என்று நம்புகிறார்கள். 

நேபாளத்தில் உள்ள பாரம்பரிய வைத்தியர்கள், குணப்படுத்துபவர்கள் மற்றும் சூனிய மருத்துவர்களின் கூற்றுப்படி, சூதாட்டப் போட்டிகளில் வெற்றி பெறவும், தீய சக்திகளை விரட்டவும் கூட ஒரு நரி கொம்பைப் பயன்படுத்தலாம். பர்டியாவின் (நேபாளம்) தாரு மக்கள், நரிகளின் இந்த கொம்புகள் அவைகளால் உள்ளிழுக்கக்கூடியவை என்றும், நரிகள் கூட்டமாக இணைந்து ஊளையிடும் போது மட்டுமே அவை நீண்டு செல்லும் என்றும் நம்புகிறார்கள். அந்த கொம்பைப் பிரித்தெடுக்கும் வேட்டைக்காரர்கள் அதை ஒரு வெள்ளி கலசத்தில் வைக்கப்பட்டுள்ள வெர்மிலியன் பொடிக்குள் வைப்பான், இது அந்த கொம்பு கெட்டுப்போகாமல் பாதுகாப்பை அளிக்கும் என கருதப்படுகிறது. கொம்பு உரிமையாளருக்கு இருட்டில் பார்க்கும் திறனை அளிக்கும் என்று தாரு மக்கள் நம்புகிறார்கள். 

சில பகுதி மக்களால், கொம்பு *சீர் சிங்கி* அல்லது "கீதார் சிங்கி" என்று அழைக்கப்படுகிறது, இது "கீதார்" என்பது குள்ளநரியின்  உருது மொழிபெயர்ப்பாகும் மற்றும் ( மூல வார்த்தைகள் பாரசீக "சீ" என்பது கருப்பு, மற்றும் "சிங்" என்பது ஹிந்தியில் கொம்பு மற்றும் உருது என்று அர்த்தமாகும்) மற்றும் குழந்தைகளின் கழுத்தில் கட்டப்பட்டுள்ளது. இந்த கொம்பு பெரும்பாலான சமயங்களில் தாழ்த்தப்பட்ட சாதி மக்களால் விற்கப்படுகிறது, இருப்பினும் அவை உண்மையில் மான் கொம்புகளின் துண்டுகள் தான் என்றும் நம்பகத்தன்மை கொண்டவர்களுக்கு நரிக்கொம்பு என்று தவறாக விற்கப்படும்  என்று கருதப்படுகிறது. 

வங்காளத்தில்,உள்ள நம்பிக்கையின் படி இந்த நரிக்கொம்புகள் பாதுகாப்பாக வைத்திருக்கும் நபர்களின் பணமதிப்பின் அளவு மூன்று மடங்குகளாக பெருகும் என்று நம்பப்படுகிறது. பெங்கால் சான்சியின் சில குற்றவாளிகள் போலியான நரி கொம்புகளைப் பயன்படுத்தி, அறியாத மக்களை நம்ப வைக்கும்.

**மேற்கோள்கள்**
---------------

1. ↑  Tennent, Sir James Emerson (1861). [[[கூகுள் புத்தகங்கள்|கூகுள் புத்தகங்களில்]] *நரிக்கொம்பு* *Sketches of the natural history of Ceylon*]. Longman, Green, Longman, and Roberts. பக். 36–37. கூகுள் புத்தகங்களில் *நரிக்கொம்பு*.
2. ↑  *Mammals of Nepal: (with reference to those of Pakiatan, Bangladesh, Bhutan and India)* by Tej Kumar Shrestha, published by Steven Simpson Books, 1997, ISBN 0-9524390-6-9
3. ↑  *Oral tradition from the Indus International folklore* by John Frederick Adolphus McNair, Thomas Lambert Barlow, published by Ayer Publishing, 1977, ISBN 0-405-10108-2
4. ↑  *Encyclopaedia of Indian tribes* by Padma Shri S.S. Shashi, published by Anmol Publications PVT. LTD. 1994, ISBN 81-7041-836-4
**பெரும்பொருள் விளக்கம்**   என்னும் நூல் பண்டைய தமிழ் இலக்கண நூல்களில் ஒன்று.  சிற்றட்டகம், சிறுநூல்  ஆகியவை எட்டாம் நூற்றாண்டில் தோன்றிய இலக்கண நூல்கள். பெரும்பொருள் விளக்கம் என்னும் இந்த நூலும் அக் காலத்தது. வீரம், ஈகை முதலானவை பெருமை கொள்ளத்தக்க செயல் ஆகையால் இப் பொருள் பற்றிய பாடல்களைக் கொண்ட இந்த நூல் பெரும்பொருள் விளக்கம் எனப்பட்டது. பெரும்பொருள் என்பது **பெருமிதப் பொருள்**,

தொல்காப்பியம் நச்சினார்க்கினியர் உரையில் பெரும்பொருள் விளக்கம் என்னும் நூலின் பாடல்கள் மேற்கோள்களாகத் தரப்பட்டுள்ளன. எனினும் அந்த உரையில் நூலின் பெயர் குறிப்பிடப்படவில்லை. 15 1ம் நூற்றாண்டில் தோன்றிய புறத்திரட்டு என்னும் நூலில் அந்தப் பாடல்கள் உள்ள நூலின் பெயரும் குறிப்பிடப்பட்டுள்ளது. இவ்வாறு எடுத்துக்காட்டப்பட்ட பாடல்கள் 41. எல்லாமே வெண்பாக்கள்.

துறைகள்
-------

அமர், அறிவுடைமை, ஈகை, எயிற்காத்தல், களம், குடி மரபு, தானை மறம், திறை கோடல், நிரை கோடல், நிரை மீட்சி, பகைவயிற் சேறல் செல்லல், பாசறை, யானை மறம், வாழ்த்து என்னும் துறையினவாக இந்தப் பாடல்கள் காட்டப்பட்டுள்ளன.

பாடல் - எடுத்துக்காட்டு
-----------------------

120 பாடல்கள் இந்த நூலின் பாடல்களாகத் திரட்டப்பட்டுள்ளன. 

1

இற்றைப் பகலுள் எயில் கதவம் புக்கு அன்றிப்
பொறறேரான்  போனகம்  கைக் கொள்ளானால் - எற்றாங்கொல் 
ஆறாத வெம்பசித் தீ ஆற உயிர் பருகி
மாறா மறலி வயிறு.
2

போர் வாகை வாய்த்த புறவடிகள் மேதக்கார்
ஏர் வாழ்நர் என்பதற்கு ஏதுவாம் - சீர்சால்
உரை காக்கும் மன்னர்க்கு ஒளி பெருகத் தாம் தம்
நிரை காத்துத் தந்த நிதி.

அடிக்குறிப்பு
-------------

1. ↑  புறத்திரட்டு நூலின் முன்னுரையில் சு. வையாபுரிப் பிள்ளை பெரும்பொருள் விளக்கம் என்னும் நூல் பொருள் இலக்கணத்தை மேற்கோள்களால் விளக்கும் நூல் எனக் குறிப்பிட்டுள்ளார்.
2. ↑  நச்சினார்க்கினியார் சீவக சிந்தாமணி பாடல் எண் 187 உரையில் இந்த நூலைப் **பெரும்பொருள்** எனக் குறிப்பிடுகிறார்.
3. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பத்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 78.
4. ↑  12 ஆம் நூற்றாண்டில் தோன்றிய நேமிநாதம் சின்னூல் எனவும் போற்றப்படுகிறது. இந்தச் சின்னூல் வேறு. சிறுநூல் வேறு.
5. ↑  புறப்பொருள் வெண்பாமாலை நூலில் எடுத்துக்காட்டாகத் தரப்பட்டுள்ள வெண்பாக்களும் வெண்பாக்களே
6. ↑  பொருள் நோக்கில் சொற்பிரிப்பு செய்யப்பட்டவை
7. ↑  இங்குக் கருவிநூலாகப் பயன்படுத்தப்பட்டுள்ள தமிழ் இலக்கிய வரலாறு நூலில் 12 பாடல்கள் பதிப்பிக்கப்பட்டுள்ளன
8. ↑  பொன தேரான் = அழகிய தேர் வீரன்
9. ↑  உணவு
10. ↑  என் ஆம் கொல்
**நரம்பியல் பொருளாதாரம்** (*Neuroeconomics*) என்பது தனிநபர்கள் எவ்வாறு பொருளாதார முடிவுகளை எடுக்கிறார்கள் என்பதை விளக்க பொருளாதாரம், நரம்பியல் மற்றும் உளவியல் ஆகிய பல்துறைகளின் ஒருங்கிணைப்பை செயலாக்கும் ஒரு துறையாகும். பொருளாதார நடத்தை எவ்வாறு மூளை பற்றிய நமது புரிதலை வடிவமைக்கும் என்பதையும், நரம்பியல் கண்டுபிடிப்புகள் பொருளாதாரத்தின் மாதிரிகளை எவ்வாறு கட்டுப்படுத்தி வழிகாட்டுகின்றன என்பதையும் இத்துறை ஆய்வு செய்கிறது.

நரம்பணுவியல், ஆய்வு மற்றும் நடத்தைசார் பொருளியல், அறிவார்ந்த மற்றும் சமூக உளவியல் ஆகிய துறைகளின் ஆய்வுகளை இத்துறையில் ஒருங்கிணைக்கின்றன. முடிவெடுக்கும் நடத்தை பற்றிய ஆய்வு விரிவான முறையில் ஒரு கணிப்பியலாக மாறும்போது, கோட்பாட்டு உயிரியல், கணினியியல், கணிதம் ஆகிய துறைகளிலிருந்தும் புதிய அணுகுமுறைகளை இத்துறை இணைத்துக்கொள்கிறது. இந்தத் துறைகளில் உள்ள கருவிகளின் கலவையைப் பயன்படுத்தி முடிவுகள் எவ்வாறு எடுக்கப்படுகின்றன என்பதை நரம்பியல் பொருளாதாரம் ஆய்வு செய்கிறது. இதனால் ஒற்றை முன்னோக்கு அணுகுமுறையில் எழும் குறைபாடுகள் இத்துறையில் தவிர்க்கப்படுகின்றன.

உளவியல், அறிவாற்றல், உணர்ச்சி, கலாச்சார மற்றும் சமூக காரணிகளின் விளைவுகள் தனிநபர்கள் மற்றும் நிறுவனங்களின் முடிவுகளில் பாரம்பரிய பொருளாதாரக் கோட்பாட்டு முடிவுகள் எவ்வாறு வேறுபடுகின்றன என்பதை ஆய்வு செய்யும் நடத்தைப் பொருளாதாரம் என்ற துறைக்கு வழிவகுக்கிறது. பொருளாதார நடத்தை மற்றும் நரம்பியல் பொறிமுறைகளுக்கு இடையிலான இடைவினையைப் புரிந்துகொள்வதற்காக நரம்பியல் பொருளாதாரம் நரம்பறிவியல் முறைகளைப் பயன்படுத்திக் கொள்ளும் ஓர் புதிய அடுக்கையும் சேர்த்துக் கொள்கிறது. பல்வேறு துறைகளில் இருக்கும் கருவிகளைப் பயன்படுத்திக் கொள்ளும் நரம்புப் பொருளியல் பொருளாதார முடிவெடுக்கும் ஓர் ஒருங்கிணைந்த முன்னேற்றத்தை நோக்கி செயல்படுகிறது.

மேற்கோள்கள்
-----------

1. ↑  "Home". *Society For Neuroeconomics* (ஆங்கிலம்). 2021-12-29 அன்று பார்க்கப்பட்டது.
2. ↑  Center for Neuroeconomics Study at Duke University  பரணிடப்பட்டது 20 மார்ச் 2014 at the வந்தவழி இயந்திரம்
3. ↑  Levallois, Clement; Clithero, John A.; Wouters, Paul; Smidts, Ale; Huettel, Scott A. (2012). "Translating upwards: linking the neural and social sciences via neuroeconomics". *Nature Reviews Neuroscience* **13** (11): 789–797. doi:10.1038/nrn3354. பன்னாட்டுத் தர தொடர் எண்:1471-003X. பப்மெட்:23034481.
4. ↑  Loewenstein G. Rick S. Cohen J. (2008). "Neuroeconomics". *Annual Review of Psychology* **59**: 647–672. doi:10.1146/annurev.psych.59.103006.093710. பப்மெட்:17883335. .

புற இணைப்புகள்
--------------

* Scholarpedia neuroeconomics
* "Neuroeconomics"
**பெரும்பூலியூர் சுந்தரராஜபெருமாள் கோயில்** தமிழ்நாட்டில் தஞ்சாவூர் மாவட்டம், பெரும்பூலியூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தராஜபெருமாள், சௌந்தரநாயகி சன்னதிகளும், ஆழ்வார், சக்கரத்தாழ்வார், நரசிம்மர், கருடாழ்வார் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி நான்கு காலப் பூசைகள் நடக்கின்றன. வைகாசி மாதம் சப்தஸ்தானம் முக்கிய திருவிழாவாக நடைபெறுகிறது. ஆவணி, புரட்டாசி, மார்கழி மாதம் விநயாகர் சதுர்த்தி, நவராத்திரி, ஆருத்ராதரிசனம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
மூலவர் விமானம்
**நஞ்சுண்டேஸ்வரர் கோயில்**, எழுமகளூரில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறை மாவட்டம் குத்தாலம் வட்டத்தில் மயிலாடுதுறை-திருவாரூர் சாலையில் கொல்லுமாங்குடிக்கு முன்பாக வலது புற சாலையில் 2 கி.மீ. தூரத்தில் பில்லூரை அடுத்து அமைந்துள்ளது.

இறைவன்,இறைவி
------------

கருவறையில் உள்ள மூலவர் நஞ்சுண்டேஸ்வரர் ஆவார். இறைவி அமிர்தநாயகி ஆவார்.

கோயில் அமைப்பு
--------------

நுழைவாயில்
இக்கோயில் மூலவர் கருவறை, இறைவி கருவறை, முன்மண்டபம், பிரகாரம் ஆகியவற்றைக் கொண்டுள்ளது. நுழைவாயிலை அடுத்து உள்ளே வலது புறத்தில் மூலவர் கருவறை உள்ளது. கருவறை அமைந்துள்ள மண்டபத்திற்கு முன்பாக வலது புறத்தில் விநாயகர் சன்னதியும், இடது புறத்தில் பாலமுருகன் சன்னதியும் உள்ளன. கருவறை கோஷ்டத்தில் தட்சிணாமூர்த்தி, துர்க்கை ஆகியோர் உள்ளனர். திருச்சுற்றில் சண்டிகேஸ்வரர் சன்னதி உள்ளது. முன் மண்டபத்தில் சப்தகன்னியர் உள்ளனர். கோயிலுக்கு முன்பாக குளம் உள்ளது. குளத்திற்கு முன்பாக மூலவரை நோக்கிய நிலையில் நந்தியும், பலி பீடமும் உள்ளன.

நம்பிக்கை
---------

கோயில் குளம்
ஏழு மகள் ஊர் என்பது திரிந்து எழுமகளூர் என்றாகியுள்ளது. மகிஷாசுரனை அழித்த பாவம் தீர சப்தகன்னிகள் இறைவனை வணங்கிய பெருமையுடைய தலமாகும். இத்தலத்தின் மண் சிறந்ததாகக் கருதப்படுகிறது. இறைவன் நஞ்சையே மருந்தாக்கியதால் குளத்து நீரில் குளித்துவிட்டு இறைவனை வழிபட்டு மண்ணைப் பூசிக்கொண்டால் ரத்தம் தொடர்பான வியாதிகள் நீங்கும் என்று நம்பப்படுகிறது.

மேற்கோள்கள்
-----------

1. 1 2 3  கடம்பூர் விஜயன், இரத்த சம்பந்தமான வியாதிகளை நீக்கும் அற்புதத் திருத்தலம், தினமணி, 14 ஆகஸ்டு 2018
**குருசாமிபாளையம் சிவசுப்ரமணிய சுவாமி திருக்கோயில், நாமக்கல்**  நாமக்கல்  மாவட்டம் ராசிபுரம் குருசாமிபாளையம் ல் அமைந்துள்ளது.

திருவிழா
--------

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.

திறக்கும் நேரம்
---------------

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

பிரார்த்தனை
-----------

நேர்த்திக்கடன்
--------------

வெளி இணைப்புகள்
---------------

* [  கோயில் பற்றி தினமலர் நாளிதழில்]
**பொன். விஜயராகவன்** (*Pon. Vijayaraghavan*) என்பவர் கன்னியாகுமரி மாவட்ட அரசியல்வாதி ஆவார்.

சட்டமன்றத் தேர்தல்
------------------

இவர் கன்னியாகுமரி மாவட்டத்திலிருந்து மூன்று முறை தமிழக சட்டசபைக்கு தேர்ந்தெடுக்கப்பட்டார். 1980 தேர்தலில் ஜனதா கட்சி வேட்பாளராகவும், 1989 தேர்தலில் சுதந்திர வேட்பாளராகவும், 1977 தேர்தலில் மீண்டும் ஜனதா கட்சி வேட்பாளராக கிள்ளியூர் தொகுதியிலிருந்து தேர்ந்தெடுக்கப்பட்டார்.

நாடாளுமன்றத் தேர்தல்
--------------------

இவர் 1980 மற்றும் 1984 தேர்தல்களை நாகர்கோவில் நாடாளுமன்ற தொகுதியில் என். தினேஷ் என்பவருக்கு எதிராக ஜனதா கட்சி]வேட்பாளராக போட்டியிட்டுத் தோற்றார். 1985 ஆம் ஆண்டு திருச்செந்தூர் தொகுதியில் ஆர். தனுஷ்கோடி ஆதித்தனுக்கு எதிராக ஜனதா கட்சியின் வேட்பாளராக போட்டியிட்டுத் தோற்றார்.

மேற்கோள்கள்
-----------

1. ↑  "Congress workers protest denial of Kanyakumari Lok Sabha seat". *தி இந்து*. 2 April 2009. Archived from the original on 13 ஏப்ரல் 2009. .
2. ↑  1977 Tamil Nadu Election Results, Election Commission of India
3. ↑  1980 Tamil Nadu Election Results, Election Commission of India
4. ↑  1989 Tamil Nadu Election Results, Election Commission of India
5. ↑  Volume I, 1980 Indian general election, 7th Lok Sabha
6. ↑  Volume I, 1984 Indian general election, 8th Lok Sabha
A bonsai trident maple growing in the root over rock style.
இயற்கையில் பெரிதாக வளரக்கூடிய மரங்களைத் திறமையான கத்தரிப்பு மூலமும், அவற்றின் தண்டுகளில் கம்பிகளைச் சுற்றிக் கட்டுப்படுத்துவதன் மூலமும், உரிய அளவுக்கு வளரவிடாது, முதிர்ந்த மரங்களின் தோற்றத்தில் குள்ளமாகவும், பார்வைக்கு அழகாகவும் இருக்கும்படி சட்டிகளில் வளர்க்கும் முறை **பொன்சாய்** எனப்படும். ஜப்பானிய மொழியில் இது "தட்டத் தோட்டம்" (盆栽) எனப் பொருள்படும். சீனக் கலையான "பென்ஜிங்" என்பதும் இது போன்றதே. இதிலிருந்தே பொன்சாய்க் கலை வளர்ந்ததாகக் கூறப்படுகின்றது.

வரலாறு
------

ஒரு பொன்சாய் மரம்
அழகுக்காக வளர்ப்பது போல் காணப்படும், சட்டிகளில் வளர்க்கப்பட்ட மரங்களின் உருவப் படங்கள், 4000 ஆண்டுகளுக்கு முற்பட்ட எகிப்தியச் சமாதிகளில் காணப்படுகின்றன. இதைத் தொடர்ந்து, நாடோடிகளின் வண்டிகள் விதவிதமான பாத்திரங்களில் மரங்களை ஆசியா முழுதும் காவிச் சென்றதாக அறியப்படுகின்றது. இந்த மரங்கள் மருத்துவத் தேவைகளுக்கு வேண்டிய மூலப்பொருட்களை வழங்கியதாகத் தெரிகிறது.

நவீன பொன்சாய்க் கலை சுமார் 2000 ஆண்டுகளுக்கு முன் சீனாவில் தோன்றியதாகக் கருதப்படுகின்றது. இது 7 ஆம் நூற்றாண்டு தொடக்கம் 9 ஆம் நூற்றாண்டு வரையான காலப்பகுதியில் சீனாவுக்கான அரச தூதுவர்களால் ஜப்பானுக்குக் கொண்டுவரப்பட்டது.

வளர்ப்பு
--------

 மொன்றியால் தாவரவியல் பூங்காவிலுள்ள ஒரு பென்ஜிங் போன்சாய் பரம்பரையியல் முறையில் குள்ளமான ஒரு தாவரமல்ல. இது முறியாக வளர்ந்துகொண்டிருக்கும் தாவரமொன்றைக் குருத்து மற்றும் வேர்களைக் கத்தரித்தல் போன்ற பல வகைச் செயற்கை முறைகள் மூலம் குள்ளமாக வளரவைக்கப் படுகின்றன. என்னகையான தாவரத்தையும் இவ்வாறு வளர்க்க முடியுமெனினும், குள்ளமாக வளர்ந்து முதிர்ந்த மரங்களின் தோற்றத்தைக் கொடுப்பதற்குச் சிறிய இலைகளைக் கொண்ட தாவரங்களே பொருத்தமானவை. உரிய முறையில் பராமரிக்கப்படும் பொன்சாய்கள் முழு அளவுக்கு வளரும் அவற்றைப் போன்ற தாவரங்களையொத்த ஆயுட்காலத்தைக் கொண்டிருக்க முடியும். எனினும் பொன்சாய்களுக்கு மிகுந்த பராமரிப்புத் தேவை. நன்றாகப் பராமரிக்கப்படாத பொன்சாய்கள் நீண்டகாலம் உயிர்வாழ மாட்டா.

வெளியிணப்புகள்
--------------

**Bonsai**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* வளங்கள் விக்கிப்பல்கலைக்கழகம்

* The Art of Bonsai Project பரணிடப்பட்டது 2019-04-23 at the வந்தவழி இயந்திரம் - galleries to show bonsai variations
* bonsaiTALK Wiki பரணிடப்பட்டது 2008-08-21 at the வந்தவழி இயந்திரம்.
* பொன்சாய் தொடக்க நிலையினருக்கு
[*தொடர்பிழந்த இணைப்பு*].
* இணைய பொன்சாய் கழகம்.
* ஜப்பானில் பொன்சாய் - ஒமியா பொன்சாய் கிராமம்
* ஐக்கிய அமெரிக்க தேசிய பொன்சாய் பவுண்டேஷன்.
* தேசிய பொன்சாய் மற்றும் பென்ஜிங் அரும்பொருள் காட்சியகம் - ஐக்கிய அமெரிக்க தேசிய Arboretum பரணிடப்பட்டது 2017-07-02 at the வந்தவழி இயந்திரம்.
**வங்களாதேசக் கொடி** (வங்காள மொழி: বাংলাদেশের জাতীয় পতাকা) அலுவல்முறையாக சனவரி 17, 1972இல் ஏற்கப்பட்டது. இது பச்சை வண்ணப் பின்னணியில் சிவப்பு வட்டத்துடன் காணப்படுகின்றது. சிவப்பு வட்டம் கொடி பறக்கும்போது கொடியின் மையத்தில் இருக்குமாறு சிறிதே கொடிக்கம்பம் பக்கமாக உள்ளது. சிவப்பு வட்டம் வங்காளத்தில் சூரியன் உதிப்பதைக் குறிக்கின்றது; தவிரவும் நாட்டு விடுதலைக்காக உயிர்துறந்தோரின் குருதியையும் குறிக்கின்றது. பச்சை வண்ணம் வங்காளதேசத்தின் பசுமையான நிலப்பரப்பைக் குறிக்கின்றது.

இந்தக் கொடி 1971 வங்காளதேச விடுதலைப் போரில் பயன்படுத்தப்பட்டக் கொடியை ஒத்துள்ளது. அந்தக் கொடியில் சிவப்பு வட்டத்தினுள் வங்காளதேசத்தின் நிலப்படம் இருந்தது. 1972இல் இந்த நிலப்படம் நீக்கப்பட்டது. வங்காளதேச நிலப்படத்தை இருபுறமும் சரியாக காட்டப்படுவதில் இருந்த சிக்கலைத் தவிர்க்கவே வடிவமைப்பு மாற்றப்பட்டது.

குடிசார் கப்பற்கொடியும் கடற்படை கப்பற்கொடியும் முறையே சிவப்பு அல்லது வெள்ளைப் பின்னணியில் தேசியக் கொடியை இடப்புற மேல்மூலைச் சதுரத்தில் (*canton*) கொண்டுள்ளன.

உலக சாதனை
---------

திசம்பர் 16, 2013 அன்று 42ஆவது வங்காளதேச வெற்றி நாள் கொண்ட்டாடங்களின்போது டாக்காவிலுள்ள சேர்-இ=பங்களா நகரில் உள்ள அணிவகுப்பு மைதானத்தில் 27,117 மக்கள் கூடி "மனிதக் கொடி"யை உருவாக்கினர்; இதனை உலகின் மிகப்பெரும் மனித தேசியக் கொடியாக *கின்னஸ் உலக சாதனைகள்* பதிவு செய்துள்ளது.

மேற்சான்றுகள்
-------------

1. ↑  Flag of Bangladesh, Flags of the World.
2. ↑  "Lonely Planet: Bangladesh", 4th Edition, Lonely Planet Publications, (December 2000), ISBN 0-86442-667-4.
3. ↑
4. ↑  "காப்பகப்படுத்தப்பட்ட நகல்". 2013-12-18 அன்று மூலம் பரணிடப்பட்டது. 2016-03-27 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2013-12-16 அன்று மூலம் பரணிடப்பட்டது. 2016-03-27 அன்று பார்க்கப்பட்டது.
**லட்சுமி சங்கர்** (Lakshmi Shankar) (ஜூன் 16, 1926 - 30 டிசம்பர் 2013) என்கிற **லட்சுமி சாஸ்திரி** , பாட்டியாலா கரானாவின் புகழ்பெற்ற ஹிந்துஸ்தானி கிளாசிக்கல் பாடகி ஆவார். இவர் பாடியுள்ள *காயல்* , *தும்ரி* , மற்றும் *பஜனைகள் மூலமாக அறியப்படுகிறார்*. இவர் சிதார் வீரர் ரவி ஷங்கரின் மைத்துனி ஆவார். மற்றும் வயலின் வாசிப்பாளரான எல். சுப்ரமணியத்திற்கு மாமியார் ஆவார். (இவரது மகள் விஜி (விஜயஸ்ரீ ஷங்கர்) சுப்ரமணியம், 
எல். சுப்ரமணியத்தின் முதல் மனைவி ஆவார்.

சுயசரிதை
--------

1926 இல் பிறந்த லட்சுமி நடனத்தின் வாயிலாகத் தன் தொழில் வாழ்க்கையைத் தொடங்கினார். 1939 ஆம் ஆண்டில், உதய ஷங்கர் தனது நடனக் குழுவுடன் சென்னை வந்தபோது, இவர், இந்திய பாரம்பரியத்தை அடிப்படையாகக் கொண்ட ஷங்கரின் நடன பாணியை கற்றுக் கொள்வதற்காக அல்மோரா மையத்தில் சேர்ந்து, குழுவின் ஒரு பாகமாக ஆனார். 1941 இல், உதய ஷங்கரின் சகோதரரான (ராஜு என்ற புனைபெயர்) ராஜேந்திராவைத் திருமணம் செய்து கொண்டார்.

உடல்நிலை சரியில்லாத காரணத்தினால், லட்சுமி நடனத்தை விட வேண்டியிருந்தது. ஏற்கனவே கர்நாடக இசை பின்னணி இருந்ததால், இந்துஸ்தானி பாரம்பரிய இசையை உஸ்தாத் அப்துல் ரஹ்மான் கானிடம் பல ஆண்டுகளாக கற்றார். பின்னர், ரவி ஷங்கர், சித்தார் மேஸ்ட்ரோ, ராஜேந்திரா மற்றும் உதயின் இளைய சகோதரர் ஆகியோரிடம் பயிற்சி பெற்றார்.

1974 ஆம் ஆண்டில், இந்தியாவில் இருந்து ரவி ஷங்கரின் இசை விழாவின் ஒரு பகுதியாக ஐரோப்பாவில் லட்சுமி இசை நிகழ்ச்சியை நடத்தினார். அதே வருடம், ஷங்கர் மற்றும் ஜார்ஜ் ஹாரிசன் ஆகியோருடன் வட அமெரிக்காவிற்குச் சென்றார், அவர் *ஷங்கர் ஃபேமிலி & ஃப்ரெண்ட்ஸ்;* (1974) இசைத் தொகுப்பைத் தயாரித்தவர். இதில் லட்சுமி பாடிய பாப் இசைப் பாடலான "ஐ ஆம் மிஸ்ஸிங் யூ "வும் அடங்கும். சுற்றுப்பயணத்தின் போது ரவி ஷங்கரின் மாரடைப்பைத் தொடர்ந்து, அவர் இசைக்கலைஞர்களின் குழுவை வழி நடத்தினார்.

லாஸ் ஏஞ்சல்ஸில் உள்ள முதன்மையான நடன நிறுவனமான சக்தி ஸ்கூல் ஆஃப் பரதநாட்டியத்திற்காக , லட்சுமி தனது திறமை மற்றும் இணக்கத்தன்மையைபரதநாட்டியத்திற்கான இசையமைப்பின் மூலமாகக் காட்டியுள்ளார்.

டிசம்பர் 30, 2013 அன்று கலிபோர்னியாவில் லட்சுமி சங்கர் இறந்தார்.

குறிப்புகள்
-----------

1. ↑  "Making music, with love". *The Hindu*. 1 January 2001.. பார்த்த நாள்: 21 March 2013.
2. ↑  "Ageless artiste, timeless charm...". *The Hindu*. 24 March 2006. Archived from the original on 5 நவம்பர் 2013.. பார்த்த நாள்: 21 March 2013.
3. ↑  "Pop And Jazz Guide: Lakshmi Shankar, Shweta Jhaveri, Anuradha Pal". 2 April 2004.. பார்த்த நாள்: 21 March 2013.
4. ↑  Lavezzoli, Peter (2006). *The Dawn of Indian Music in the West*. Continuum International Publishing Group. பக். 196. பன்னாட்டுத் தரப்புத்தக எண்:0-8264-1815-5. .
5. ↑  "Classical Vocalist Lakshmi Shankar Passes Away". Indiawest.com. 1926-06-16. 2014-01-03 அன்று மூலம் பரணிடப்பட்டது. 2014-01-05 அன்று பார்க்கப்பட்டது.
**லட்சுமி தேவி கனகாலா**  (1939/1940 – 3 பிப்ரவரி 2018) தெலுங்குத் திரைப்படத்துறை நடிகையாவார். 

இவர் மெட்ராஸ் திரைப்படக் கல்லூரியில் நடன ஆசிரியராகவும் பணியாற்றினார். சிரஞ்சீவி (நடிகர்), அல்லரி நரேஷ் போன்றோர் லட்சுமி தேவியை பற்றி குறிப்பிட்டுள்ளனர். சிரஞ்சீவி லட்சுமி தேவியை, சரஸ்வதி தேவி என்று புகழ்ந்தார்.

லட்சுமி தேவி தேவதாஸ் கனகாலா என்பவரை திருமணம் செய்து கொண்டார். தேவதாஸ் கனகாலா ஒரு தெலுங்கு நடிகர் ஆவார். இவர்களுக்கு ராஜீவ் கனகாலா, சிறீ லட்சுமி ஆகிய இரு குழந்தைகள் உள்ளனர். 

லட்சுமி 78 வயதில் ஐதராபாத்தில் ஒரு தனியார் மருத்துவமனையில் இதய நிறுத்தம் காரணமாக இறந்தார்.

திரைப்படங்கள்
-------------

* *ப்ரீமா பந்தம்*
* *பொலிஸ் லாக்கப்*

ஆதாரங்கள்
---------

1. 1 2  "Veteran Telugu actor Lakshmi Devi passes away". *The News Minute*. 4 February 2018. 7 February 2018 அன்று பார்க்கப்பட்டது.
2. ↑  "Chiranjeevi's acting teacher Lakshmi Devi passes way, Tollywood celebs pay tribute". *Indian Express*. 7 February 2018 அன்று பார்க்கப்பட்டது.
3. ↑  Surendhar MK. "Popular actress Lakshmi Devi Kanakala passes away aged 78, in Hyderabad". *Firstpost*. 7 February 2018 அன்று பார்க்கப்பட்டது.
4. ↑  "Rajeev Kanakala's mother passes away". 4 February 2018.
தென்கலை திருமண்காப்பு
**பாஞ்சராத்திரம்** ஸ்ரீவைஷ்ணவ சம்பிரதாயத்தின் இரண்டு பிரிவுகளின் ஒன்று. ஐந்து இரவுகளில் திருமாலால் அருளப்பட்டதாகக் கருதப்படுவது பாஞ்சராத்திர நெறியாகும்.
இதனை வேதத்துக்கு இணையாக் கருதினார் இராமானுசர்...

வைகானச ஆகம விதிகள் வைகானச பிராமணர்களையே முக்கிய சடங்குகளில் அனுமதிக்கின்றன. பாஞ்சராத்திர ஆகம விதிகள் தீட்சை பெற்றுக் கொண்டவர்களையும் கோயில் பூசைகளில் அனுமதிக்கின்றன. திருவிலச்சினை முதலிய பஞ்ச சம்ஸ்கார தீட்சை பெற்ற பிராமணர் அல்லாதவர்களையும் சில கோயில் பணிகளில் ஈடுபட அனுமதிக்கிறது.

கிராமப்புறப் பெருமாள் கோயில்களில் ஸ்ரீவைஷ்ண சம்பிரதாயத்தை கடைப்பிடிக்கும் இதர சமுகத்தை சேர்ந்தவர்கள் இன்றும் பூசைகள்செய்து வருகின்றனர்.

பாஞ்சராத்திர முறையில் மந்திரங்களுடன், தந்திரங்களும் முத்திரைகளும், கிரியை (சடங்கு)களில் முக்கிய இடம் பெறுகின்றன. வழிபாட்டின்போது தூப தீபங்கள் காட்டுவதிலும் வரிசை முறை வேறுபடுகின்றது.

திவ்வியப் பிரபந்தத்தில் வைணவ தீட்சையான திருவிலச்சினை வலியுறுத்தப்படுகிறது. நின் கோயிற் பொறியாலே ஒற்றுண்டு என்று பெரியாழ்வார் பாடக் காணலாம். ஆதலால் 
நாலாயிர திவ்வியப் பிரபந்தங்கள் பாஞ்சராத்திர நெறியினை ஏற்றுக்கொண்டுள்ளது.

மேற்கோள்கள்
-----------

1. ↑
2. ↑
3. ↑

இவற்றையும் காண்க
----------------

* ஸ்ரீவைஷ்ணவம்
* வைகானசம்

வெளி இணைப்புகள்
---------------

* வைகானச மற்றும் பாஞ்சராத்திரம் ஆகமப் பிரிவினர்களுக்கு இடையே உள்ள வேற்றுமைகள்
* handbook-of-srivaishnavism
**ரபீந்திர பாரதி அருங்காட்சியகம்**, இந்தியாவின், மேற்கு வங்காள மாநிலத்தின் தலை நகரமான கொல்கத்தாவில் அமைந்துள்ள ஒரு அருங்காட்சியகம் ஆகும். இது, ரபீந்திரநாத் தாகூர் பிறந்த வீடான, 200 ஆண்டுகளுக்கு மேல் பழமை வாய்ந்த, "சொராசாங்கோ தாகூர்பாரி" என அழைக்கப்படும் கட்டிடத்தில் அமைந்துள்ளது. தாகூரின் நூற்றாண்டுக் கொண்டாட்டங்களின்போது இந்த வீட்டைக் கையகப்படுத்திய மேற்கு வங்க அரசு இந்த அருங்காட்சியகத்தை நிறுவியது.. தாகூருடன் தொடர்புள்ள பொருட்களைக் காட்சிக்கு வைத்துள்ள இந்த அருங்காட்சியகத்தை 1961 ஆம் ஆண்டு மே மாதம் 8 ஆம் தேதியன்று அப்போதைய இந்தியப் பிரதமரான ஜவகர்லால் நேரு திறந்து வைத்தார். 

இந்த அருங்காட்சியகத்தில் உள்ள பொருட்களில், ரத்தீந்திரநாத் தாகூரிடம் இருந்து பெற்றுக்கொள்ளப்பட்ட, ரபீந்திரநாத் தாகூரின் 40 மூல ஓவியங்களும் அடங்குகின்றன. இவற்றுடன் தேசிய நூலகம் கொடுத்த 100 நிழற்படங்களும், பல்வேறு பெறுமதி மிக்க ஆவணங்களும், வேறு பல பொருட்களும் இங்கு வைக்கப்பட்டுள்ளன. இந்த அருங்காட்சியகம் தற்போது ரபீந்திர பாரதி பல்கலைக்கழகத்தின் ஒரு பகுதியாக இயங்கிவருகிறது.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* ரபீந்திர பாரதி பல்கலைக்கழக இணையதளத்தில் பரணிடப்பட்டது 2008-12-08 at the வந்தவழி இயந்திரம்
**இரங்கநாத் மிஸ்ரா**  *(Ranganath Mishra)* எம்.ஏ. எல்.எல்.எம் (25 நவம்பர் 1926 - 13 செப்டம்பர் 2012) இந்தியாவின் 21 ஆவது தலைமை நீதிபதியாக, 1990 செப்டம்பர் 25 முதல் 24 நவம்பர் வரை பணியாற்றினார். இவர் இந்தியாவின் தேசிய மனித உரிமைகள் ஆணையத்தின் முதல் தலைவராகவும் இருந்தார். 1998 முதல் 2004 வரை காங்கிரஸ் கட்சியிலிருந்து மேலவையில் நாடாளுமன்ற உறுப்பினராகவும் தோ்ந்தெடுக்கப்பட்டாா்.

இளமைக் காலம்
------------

இரங்கநாத் மிஸ்ரா நவம்பர் 25, 1926 அன்று ஒடிசாவில் பானபூரில் பிறந்தார்.இவா் ஓர் ஒரியா கவிஞராகவும் அரசியல்வாதியாகவும் இருந்தாா். உயர்நிலைப் பள்ளிப்படிப்பை பானபூரில் படித்தார். மேலும் உயா்கல்வியை பி.எம். கல்விக்கழகத்திலும், பின்னா்  இராவென்சா கல்லூரியிலும் அலகாபாத் பல்கலைக்கழகத்திலும் பயின்றாா்.

சட்டத் தொழில்
-------------

இவா் 18 செப்டம்பா் 1950 முதல் கட்டாக்கில் உள்ள ஒடிசா உயர்நீதி மன்றத்தில் முறைப்படி பதிவு செய்துகொண்டு தனது வழக்கறிஞா் தொழிலை மேற்கொண்டார். இவா் 1969 வழக்கறிஞா் தொழில் பயிற்சி பெற்றாா். 1969 ஆம் ஆண்டுக்கு பிறகு ஒடிசா உயர்நீதி மன்றத்தில் நிரந்தர நீதிபதியாக நியமிக்கப்பட்ட பட்டாா். பின்னா் 1980 நவம்பர் 6 ஆம் தேதி முதல் 16 ஜனவரி 1981 வரை அவர் ஒடிசா உயர் நீதிமன்றத்தின் தலைமை நீதிபதியாக நியமிக்கப்பட்டார். 1981 ஆம் ஆண்டு ஜனவரி மாதம் 16 ஆம் தேதி ஒடிசா உயர் நீதிமன்றத்தின் நிரந்தர தலைமை நீதிபதியாகவும் பணிபுாிந்தாா். 1983 ஆம் ஆண்டில் அவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். அதற்கு பின்னா் 1990 செப்டம்பர் 25 இல் இந்திய உச்ச நீதிமன்றத்தின் தலைமை நீதிபதியாகவும் தோ்ந்தெடுக்கப்பட்டாா். 1991 நவம்பர் 24 அன்று ஓய்வு பெற்றார்.

ஒய்வு மற்றும் இறப்பு
--------------------

இவர் 1992 ஆம் ஆண்டு முதல் அனைத்து இந்தியா ஆண்கள் சாரணியா் சங்கத்தின் தலைமைச் சாரணராக பணியாற்றினார். 1993 இல் தேசிய மனித உரிமைகள் ஆணையத்தின் முதல் தலைவராகத் தோ்ந்தெடுக்கப்பட்டாா். 1998 முதல் 2004 வரை அவர் சோனியா காந்தி தலைமையிலான காங்கிரஸ் கட்சியிலிருந்து மேலவை உறுப்பினராக தோ்ந்தெடுக்கப்பட்டாா்.

நீண்ட காலத்திற்கு நோய்வாய்பட்டிருந்த பிறகு, இரங்கநாத் மிஸ்ரா புவனேசுவரத்தில் ஒரு தனியார் மருத்துவமனையில் 2012 செப்டம்பர் 13 அன்று இறந்தார்.

இதனையும் காண்க
--------------

* இந்தியத் தலைமை நீதிபதிகளின் பட்டியல்

மேற்கோள்கள்
-----------

1. ↑  "Curtain Raiser for Foundation Day on October. 12, 2006". இந்தியாவின் தேசிய மனித உரிமை ஆணையம். 6 அக்டோபர் 2014 அன்று மூலம் பரணிடப்பட்டது. 27 March 2012 அன்று பார்க்கப்பட்டது.
**ரமா மேத்தா** (**Rama Mehta)** இந்திய சமூகவியலாளர் மற்றும் எழுத்தாளர் ஆவார். எல்லாவற்றிற்கும் மேலாக 1977 ஆம் ஆண்டு இவர் எழுதிய *இன்சைடு தி அவேலி* நாவலுக்காக நினைவுகூரப்படுகிறார். நடுத்தர மற்றும் உயர் வகுப்பைச் சேர்ந்த பெண்கள் எதிர்கொள்ளும் பாரம்பரியத்திற்கும் நவீன வாழ்க்கைக்கும் இடையிலான மோதலை இந்த நாவல் சித்தரிக்கிறது. சந்தேகத்திற்கு இடமின்றி ஆசிரியரின் அனுபவத்தையும் பிரதிபலிக்கிறது. இந்த புத்தகம் 1979 ஆம் ஆண்டு ஆங்கில மொழிப் படைப்புகளுக்கான சாகித்ய அகாடமி விருதை  வென்றது.

இவரது முந்தைய படைப்புகளில் *ராமு, எ இசுடோரி ஆஃப் இந்தியா* (1966) மற்றும் *தி லைஃப் ஆஃப் கேசாவ்* (1969) ஆகியவை அடங்கும். இரண்டுமே சிறுவர்களுக்கான கல்வியின் முக்கியத்துவத்தை வலியுறுத்துகின்றன. கண்காட்சிக்குச் செல்வதற்காகப் பள்ளியில் ஒரு நாளைத் தவறவிட்ட பிறகு பெற்றோர்களின் இதயப்பூர்வமான ஏமாற்றத்தைக் காணும் வரை, ராமு தனக்காகத் தன் பெற்றோர் செய்த தியாகங்களைப் புரிந்து கொள்வதேயில்லை.

மேத்தாவின் விமர்சனக் கட்டுரையான மேற்கத்திய கல்வி படித்த இந்துப் பெண் (1970) என்ற கட்டுரையில் சுதந்திரத்தின் போது நன்றாகப் படித்த ஆங்கிலம் பேசும் இருபதுகளில் இருந்த பெண்கள் ஆங்கிலம் பேசாத அவர்களின் தாய்மார்களுக்கு இடையே இருந்த வேறுபாட்டை விவரிக்கிறது. இவரது *விவாகரத்து செய்யப்பட்ட இந்து பெண்* (1975) விவாகரத்தை ஒரு பெண் ஏற்றுக்கொள்வதால் ஏற்படும் தீமைகளை வெளிப்படுத்துகிறது.

மேற்கோள்கள்
-----------

1. ↑  "Indian English Literature" (PDF). Shivaji University, Kolhapur. 27 March 2015 அன்று பார்க்கப்பட்டது.
2. ↑  Antonia Navarro-Tejero. "Modern Indian Women Writers in English". Literature Study Online. 27 March 2015 அன்று பார்க்கப்பட்டது.
3. ↑   *Writing the Female: Akademi Awarded Novels in English*. Sarup & Sons. .
4. ↑  Meema G. Khorana. "Break Your Silence: A Call to Asian Indian Children's Writers" (PDF). Library Trends: Winter 1993. 2 ஏப்ரல் 2015 அன்று மூலம் (PDF) பரணிடப்பட்டது. 27 March 2015 அன்று பார்க்கப்பட்டது.
5. ↑  Carroll, Berenice A. (1976). *Liberating Women's History: Theoretical and Critical Essays*. University of Illinois Press. பக். 196–. பன்னாட்டுத் தரப்புத்தக எண்:978-0-252-00569-5. .
6. ↑  Menski, Werner. *Modern Indian Family Law*. Routledge. பக். 69–. பன்னாட்டுத் தரப்புத்தக எண்:978-1-136-83985-6. .